પરેશ ઘેલાની અને તેનો પરિવાર વર્ષો પહેલા અમેરિકા સ્થાયી થયો હતો, અને હાલ તેઓ શિકાગોમાં રહે છે. પરેશ ઘેલાનીની ઓળખ આંત્રપ્રિન્યોર, મિલીયોનર તરીકેની છે. આ ઉપરાંત લોકો તેને ‘મેન વિથ વિઝન’ પણ કહે છે. જે મૂન એક્સપ્રેસ, Xprize, વાયાકોમ ઈન્સ, DTV મોટર્સ કોર્પોરેશન, ફેરેટ ટ્રીટમેન્ટ ટેકનોલોજિસ, કેસપોઈન્ટ, રેડિયમ થેરાપ્યુટીક્સ જેવી કંપનીઓ સાથે સંકળાયેલા છે. પરેશ ઉર્ફે પર્યા અને સંજય દત્તની મિત્રતા તો ટીનએજમાં જ બની ગઈ હતી. બંને સૌથી પહેલા ન્યૂયોર્કમાં મળ્યા હતા, જ્યારે તેઓ માંડ યુવાનીમાં પગ ભરી રહ્યા હતા. સંગીત અને હાઈપ્રોફાઈલ લાઈફસ્ટાઈલ જેવા કોમન શોખને કારણે બંનેની મિત્રતા સારી એવી પાંગરી. જિંદગીના દરેક પગલે પરેશ ઘેલાની સંજય દત્ત માટે એક મજબૂત દિવાલની જેમ ઉભા રહ્યા. રાજકુમાર હિરાની બંનેનો આ બોન્ડ ફિલ્મમાં રજૂ કરવામાં સફળ રહ્યાં તેવું કહી શકાય.